ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

«\_\_\_\_» \_\_\_\_\_\_\_\_\_\_\_\_\_\_\_ 2017թ․ N \_\_\_ Ա

«ԳՅՈՒՂԱՏՆՏԵՍՈՒԹՅԱՆ ԱՋԱԿՑՈՒԹՅԱՆ ՀԱՆՐԱՊԵՏԱԿԱՆ ԿԵՆՏՐՈՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԴԵԲԻՏՈՐԱԿԱՆ ՊԱՐՏԱՎՈՐՈՒԹՅՈՒՆՆԵՐԸ ՆԵՐԵԼՈՒ ՄԱՍԻՆ

Հիմք ընդունելով Հայաստանի Հանրապետության քաղաքացիական օրենսգրքի 431-րդ հոդվածը` Հայաստանի Հանրապետության կառավարությունը որոշում է.

1. Թույլատրել «Գյուղատնտեսության աջակցության հանրապետական կենտրոն» փակ բաժնետիրական ընկերության լուծարման հանձնաժողովին պարտքը ներելու միջոցով դադարեցնել լուծարման գործընթացում գտնվող «Գյուղատնտեսության աջակցության հանրապետական կենտրոն» փակ բաժնետիրական ընկերության կողմից հրատարակված և 2004-2014 թվականներին բաժանորդներին առաքված «Ագրոլրատու» թերթի և «Ագրոգիտություն» ամսագրի բաժանորդագրությունների դիմաց ձևավորված 3787460 ՀՀ դրամ դեբիտորական պարտավորությունները՝ համաձայն հավելվածի:

|  |  |
| --- | --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆՎԱՐՉԱՊԵՏ**  | **ԿԱՐԵՆ ԿԱՐԱՊԵՏՅԱՆ** |

|  |
| --- |
| **ՀԻՄՆԱՎՈՐՈւՄ****«ԳՅՈՒՂԱՏՆՏԵՍՈՒԹՅԱՆ ԱՋԱԿՑՈՒԹՅԱՆ ՀԱՆՐԱՊԵՏԱԿԱՆ ԿԵՆՏՐՈՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԴԵԲԻՏՈՐԱԿԱՆ ՊԱՐՏԱՎՈՐՈՒԹՅՈՒՆՆԵՐԸ ՆԵՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** |
| **1.** | **Անհրաժեշտությունը** |
|  | ՀՀ գյուղատնտեսության նախարարության լիազոր կառավարման ներքո գործող «Գյուղատնտեսության աջակցության հանրապետական կենտրոն» փակ բաժնետիրական լուծարվող ընկերության (այսուհետ՝ ընկերություն) հաշվեկշռում արտացոլված դեբիտորական պարտավորությունները՝ 3,787,460 ՀՀ դրամ, կազմում են 2004-2014թթ ժամանակահատվածում ընկերության կողմից մատուցած ծառայությունների, այն է՝ «Ագրոլրատու» թերթի և «Ագրոգիտություն» ամսագրի առաքման դիմաց շուրջ 509 բաժանորդների կողմից ընկերությանը չվճարված թվով՝ 1156 թերթերի և ամսագրերի բաժանորդագրությունների վճարները (յուրաքանչյուր բաժանորդագրության գումարը կազմել է 2500-7000 դրամ):Ընկերությունը ներկայումս գտնվում է լուծարման գործընթացում և ընկերության լուծարման միջանկյալ հաշվեկշռում հաշվառված 3,787,460.0 ՀՀ դրամ դեբիտորական պարտքերը, համաձայն ՀՀ կառավարության 2017 թվականի ապրիլի 13-ի «Մի շարք փակ բաժնետիրական ընկերություններ լուծարելու մասին» N 380-Ա որոշման 5-րդ կետի 1-ին ենթակետի, ենթակա են փոխանցման ՀՀ ֆինանսների նախարարությանը:Վերը նշված «Ագրոլրատու» թերթի և «Ագրոգիտություն» ամսագրի առաքման դիմաց շուրջ 509 բաժանորդների կողմից չվճարված թվով 1156 թերթերի և ամսագրերի բաժանորդագրությունների վճարների գծով պարտավորությունների գծով միջին գումարը գերակշռող մասի մոտ՝ 3500 ՀՀ դրամ և այդ պարտքերի վերադարձի կազմակերպումը կարող է հանգեցնել չարդարացված ծախսերի` մասնավորապես դատական գործընթացի դեպքում բոլոր պարտատերերի գծով հնարավոր է կիրառվի հայցային վաղեմություն ժամկետ և հայցերը մերժվեն, ինչպես նաև մինչդատական կամ դատական գործընթացների նախապատրաստման և մասնակցության (ՀՀ ողջ տարածքում նամակ-պահանջագրերի առաքում, բոլոր մարզային դատարաններում դատական հայցերի նախապատրաստում և առաքում, դատական նիստերին մասնակցության՝ գործուղումներ, տրանսպորտային ծախսեր և այլն) ծախսերը ընդհանուր միջին գումարով հնարավոր է գերազանցեն պարտավորությունների միջին գումարից և դրա դիմաց հայցային վաղեմության կիրառմամբ հայցերի մարժման ռիսկի առկայության պարագայում: Հաշվի առնելով վերոնշյալը, ինչպես նաև այն որ պարտավորությունների գերակշռող մասը կազմում են գյուղական համայնքները, վերակազմավորված Ջրօգտագործողների ընկերությունները և գյուղացիական տնտեսությունները, առաջարկվում է նշված 3,787,460.0 ՀՀ դրամ պարտավորությունները ներել և ավարտել ընկերության լուծարման գործընթացը: |
| **2.** | **Ընթացիկ իրավիճակը և խնդիրները** |
|  | Ընկերությունը ներկայումս գտնվում է լուծարման գործընթացում և ընկերության լուծարման միջանկյալ հաշվեկշռում հաշվառված է 3,787,460.0 ՀՀ դրամ դեբիտորական պարտք, որը ձևավորվել է 2004-2014 թվականների ընթացքում: Միաժամանակ, լուծարվող ընկերության բանկային հաշվեհամարում ներկա պահին առկա է շուրջ 6 մլն. ՀՀ դրամից ավել գումար, որը ենթակա է վճարման ՀՀ պետական բյուջե:  |
| **4.** | **Կարգավորման նպատակը և բնույթը** |
|  | Ընկերությունը ներկայումս գտնվում է լուծարման գործընթացում և ընկերության լուծարման միջանկյալ հաշվեկշռում հաշվառված 3,787,460.0 ՀՀ դրամ դեբիտորական պարտքը առաջարկվում է ներել: |
| **5.** | **Նախագծի մշակման գործընթացում ներգրավված ինստիտուտները և անձինք** |
|  | ՀՀ գյուղատնտեսության նախարարություն |
| **6.** | **Ակնկալվող արդյունքը** |
|  | Աջակցություն գյուղացիական տնտեսություններին և համայնքներին։ |
| **ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ ՏԵՂԵԿԱՆՔ** |
| **1.** | **Այլ իրավական ակտերում փոփոխությունների և/կամ լրացումների անհրաժեշտությունը** |
|  | Նախագծի ընդունման կապակցությամբ այլ իրավական ակտերում փոփոխությունների և/կամ լրացումներ կատարելու անհրաժեշտությունը բացակայում է: |
| **2.** | **Միջազգային պայմանագրերով ստանձնած պարտավորությունների հետ համապատասխանությունը** |
|  | Նախագծի ընդունման կապակցությամբ միջազգային պայմանագրերով ստանձնած պարտավորություններ չկան: |
| **ՆԱԽԱԳԾԻ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՌԱՎԱՐՄԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶՄԱՆ ՄԱՍԻՆ ՏԵՂԵԿԱՆՔ** |
| **1.** | Նախագծի ընդունման դեպքում պետական կառավարման կամ տեղական ինքնակառավարման մարմինների բյուջեում ծախսերի և եկամուտների ավելացում կամ նվազում չի առաջանա: |